b"\n_START_ARTICLE_\nMem\xc3\xb2ria interm\xc3\xa8dia\n_START_PARAGRAPH_\nEn inform\xc3\xa0tica, una mem\xc3\xb2ria interm\xc3\xa8dia, tamb\xc3\xa9 comunament coneguda pel terme angl\xc3\xa8s buffer, \xc3\xa9s un espai de mem\xc3\xb2ria RAM o en disc utilitzada per emmagatzemar dades de forma temporal, especialment entre dos processos o maquinaris no treballant al mateix ritme._NEWLINE_Aix\xc3\xad, les dades enviades a un perif\xc3\xa8ric (extern) s\xc3\xb3n m\xc3\xa9s sovint emmagatzemades en mem\xc3\xb2ries interm\xc3\xa8dies en espera de la seva tramesa efectiva per evitar els inconvenients causats a l'ordinador per la difer\xc3\xa8ncia de velocitat entre el microprocessador intern i els diferents perif\xc3\xa8rics sovint lents. Igualment, les dades rebudes de l'exterior s\xc3\xb3n m\xc3\xa9s sovint emmagatzemades en buffers en espera del seu tractament per l'ordinador (per raons d'efic\xc3\xa0cia, i tamb\xc3\xa9 per evitar que una recepci\xc3\xb3 de dades molt juntes faci que algunes, no tractades, es perdin)._NEWLINE_Dispositius tals com els ports s\xc3\xa8ries, s\xc3\xb3n m\xc3\xa9s sovint equipats amb una cua de mem\xc3\xb2ria interm\xc3\xa8dia: dades enviades o rebudes per primera vegada es processen en primer lloc. Un programa massa r\xc3\xa0pid pot omplir el buffer; es bloca, llavors, generalment, el proc\xc3\xa9s emissor. Una recepci\xc3\xb3 massa r\xc3\xa0pida tamb\xc3\xa9 pot bloquejar el buffer, amb el risc de p\xc3\xa8rdua de dades; tamb\xc3\xa9 s'utilitza sovint un dispositiu de control de flux suggerint a l'emissor aturar la seva emissi\xc3\xb3 quan el buffer est\xc3\xa0 perillosament a prop del l\xc3\xadmit, i recomen\xc3\xa7ar quan el nivell ha tornat a ser acceptable._NEWLINE_En certs llenguatges de programaci\xc3\xb3 com C, s'utilitzen habitualment buffers per regular l'entrada i sortida; per exemple, llegir o escriure en un fitxer. En concret, el buffer \xc3\xa9s una cadena de car\xc3\xa0cters amb un \xc3\xadndex o un punter designant la posici\xc3\xb3 de lectura corrent. En el cas d'una escriptura, el \xc2\xabbuffer\xc2\xbb es copia totalment o parcialment en la sortida, aleshores s'actualitza i es repeteix el proc\xc3\xa9s diverses vegades; en el cas d'una lectura, en cada pas, part de l'entrada \xc3\xa9s copiada en el buffer per ser utilitzada. Aquest sistema permet limitar les crides al sistema E/S, que s\xc3\xb3n molt m\xc3\xa9s lentes que altres tipus d'instruccions."